சென்னையில் உள்ள தனது ஆலையில் ஆண்டுக்கு 3 லட்சம் டிவிகளை சாம்சங் நிறுவனம் உற்பத்தி செய்துவந்தது. இங்கு உற்பத்தியை நிறுத்திவிட்டு, அதற்குப் பதிலாக வியட்நாம் நாட்டில் உற்பத்தி செய்த டிவிகளை இந்தியாவுக்குள் இறக்குமதி செய்து விற்பனை செய்ய சாம்சங் நிறுவனம் திட்டமிட்டுள்ளது. மொபைல் உற்பத்தியில் அதிகக் கவனம் செலுத்தவிருப்பதாலும் டிவி உற்பத்தியை நிறுத்த சாம்சங் முடிவெடுத்திருக்கலாம் என்று கருதப்படுகிறது. சாம்சங் நிறுவனம் தற்போது இந்தியாவில் ஆண்டுக்கு 6.8 கோடி மொபைல் போன்களை உற்பத்தி செய்து வருகிறது. இந்த எண்ணிக்கையை 12 கோடியாக உயர்த்தப்போவதாகச் சமீபத்தில் சாம்சங் நிறுவனம் தெரிவித்திருந்தது.